Пруссия походында Башҡортостандың төньяҡ-көнсығыш волостарының төрлө вәкилдәренән торған Шайтан-Көҙөй волосы старшинаһы Әсән Муллаҡаев етәкселегендә ҙур команда ҡатнаша. Мәҫәлән, Дыуан волосынан Ибраш Булатов (Мишәр ауылы), Әлмисаҡ Аҡбулатов, Исаҡ Рәмғолов, Сөңкә Нурҡаев, Муса Мостафин, Күҫәк Илсембәтов, Сураш Мостафин (Мәсетле ауылы),Салауат Юлаевтың атаһы Юлай Аҙналин. Ошолай уҡ хәҙерге Туймазы районы Балтай ауылынан башҡорттар Тамҡа Иҫәнәев, Алдияр Әҙилев, хәҙерге Кушнаренко районы Талбаҙы ауылынан башҡорттар Рахманғол Йыһанов, Дәүләт Тимеров, Ғүмәр Хөсәйенов, Морат Солтанғолов.